S-2071/2022

Mál þetta, sem dómtekið var 17. nóvember 2022, höfðaði lögreglustjórinn á Suðurnesjum með ákæru 31. október 2022, á hendur M-x-x P-x-x, kt. [...]; „fyrir umferðarlagabrot, með því að hafa, þriðjudaginn 6. september 2022, ekið bifreiðinni [...], á Hátúni, Reykjanesbæ, sviptur ökuréttindum og undir áhrifum áfengis (í blóði mældist vínandi 2,40‰) og því verið óhæfur til að stjórna bifreiðinni örugglega.

Telst þessi háttsemi ákærða varða við 1., sbr. 3. mgr. 49. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærði verði dæmdur til að sæta sviptingu ökuréttar, sbr. 101. gr. umferðarlaga nr. 77/2019.“

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 17. nóvember sl. og játaði brot sitt án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur [...] og á að baki nokkurn sakaferil samkvæmt framlögðu sakavottorði. Af því sem þar greinir ber við ákvörðun refsingar nú að horfa til sex dóma og einnar sáttar hjá lögreglustjóra. Þann 6. maí 2009 gekkst ákærði undir lögreglustjórasátt til greiðslu sektar og sviptingar ökuréttar í fjögur ár frá 6. apríl 2010 að telja fyrir ölvunarakstur og akstur sviptur ökurétti. Þann 19. nóvember 200 9 var ákærði dæmdur í 45 daga fangelsi og sviptur ökurétti ævilangt fyrir hraðakstur, ölvunarakstur og akstur sviptur ökurétti. Þann 11. janúar 2011 var ákærði dæmdur í 75 daga fangelsi og sviptur ökurétti ævilangt fyrir ölvunarakstur og akstur sviptur ökurétti. Með dómi 12. janúar 2012 var ákærði dæmdur í fjögurra mánaðar fangelsi og til ævilangrar sviptingar ökuréttar fyrir ölvunarakstur og akstur sviptur ökurétti. Með dómi 22. október 2012 var ákærði dæmdur í 9 mánaða fangelsi og sviptur ökurétti ævilangt fyrir ölvunarakstur og akstur sviptur ökurétti en einnig var dæmd upp 120 daga reynslulausn ákærða. Með dómi 6. desember 2013 var ákærði dæmdur í fjögurra mánaða fangelsi fyrir akstur sviptur ökurétti ásamt öðrum umferðarlagabrotum. Með dómi 24. febrúar 2020 var ákærði dæmdur í 12 mánaða fangelsi og sviptur ökurétti ævilangt fyrir ölvunarakstur og akstur sviptur ökurétti.

Með hliðsjón af framangreindu, atvikum máls, 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 1 1 mánuði. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu.

Í ljósi framangreinds og með vísan til 99. og 101. gr. umferðarlaga nr. 77/2019, er ævilöng svipting ökuréttar ákærða áréttuð.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 47.427 krónur. Um er að ræða kostnað vegna blóðsýnatöku ogr annsóknar Háskóla Íslands á blóðsýni.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, M-x-x P-x-x, sæti fangelsi í 11 mánuði.

Ákærði er sviptur ökurétti ævilangt.

Ákærði greiði 47.427 krónur í sakarkostnað.

E-kvk-nf B-kvk-nf Á-kvk-nf